google/wiki40b huggingface dataset:
Nordisk korsflagg

Nordisk korsflagg, nordisk kors eller skandinavisk kors er et flaggmønster som vanligvis assosieres med flagga til de skandinaviske landa, hvor dette mønsteret oppsto. Korset symboliserer kristendommen, og det ligger sidelengs som et filipkors, med endene av korset helt ut til endene av flagget. Nordiske korsflagg skiller seg fra andre flagg med kors ved at den vertikale stripa i korset er forskjøvet mot flaggstanga.
Det første flagget med denne utforminga var det danske Dannebrog, som for øvrig er verdens eldste nasjonalflagg. Deretter fulgte Sverige, Norge, Finland, Island og enkelte undernasjonale enheter i disse landa. Det norske flagget var det første nordiske korsflagget med tre farger. Selv om mange flagg bruker det samme mønsteret, har de ulik historie og ulik symbolikk.
Veľká Fatra

Geologi

I det geomorfologiske system er Veľká Fatra en del av det såkalte Fatra-Tatra-området. Fjellene ligger ved byene Ružomberok, Harmanec, Turčianske Teplice og Martin. Turiecbekkenet og Malá Fatra ligger nordvest for fjellkjeden og Lave Tatra øst for den. Fjellene kan deles inn i sju deler: Šípska Fatra, Šiprúň, Lysec, Hôľna Fatra, Revúcke podolie, Zvolen og Bralná Fatra.
Det høyeste fjellet er Ostredok på 1 592 moh. Andre topper av betydning i den høyeste delen, Hôľna Fatra, er Krížna på 1 574,3 m og Ploská på 1 532,1 m, hvor hovedryggen deler seg i to. Den vestlige Turiecryggen (Turčiansky hrebeň) inkluderer f.eks. Borišov på 1 509,5 m. Den østlige Liptovryggen (Liptovský hrebeň) omfatter eksempelvis Rakytov (1 567 moh). I Bralná Fatra er Tlstá (1 373,3 moh) og Ostrá (1 247 moh) høye topper. Zvolen-massivet (1 402,5 moh) forbinder Veľká Fatra med Lave Tatra. Et av de største skistedene i Slovakia, Skipark Ružomberok og Donovaly, ligger nedenfor den. Det finnes flere andre turist- og skisteder i fjellene.
En betydelig del av fjellkjeden er bygd opp av ulike bergarter fra mesozoikum. Den sentrale delen og hovedryggen består av skifer og fjelltoppene her har en avrundet form. Den sørlige og sørvestlige delen består av kalkstein og dolomitt som har dannet skrenter og stup. Fjellkammene er vanligvis delt av canyon-lignede daler. De viktigste av disse er Gaderdalen (Gaderská dolina) og Blatnicadalen (Blatnická dolina). Den lengste dalen er Ľubochnianska dolina på 25 kilometer. Det finnes mange karstformasjoner i det sørlige området, og grotten Harmanecká jaskyňa er en av de mest kjente i Slovakia.

Natur

Nesten 90% av området er dekket av bøke- og edelgranskog. Noen steder er disse erstattet av gran-plantasjer og noe furu. Harmanec-området har den tetteste forekomsten av barlind i Europa. Den opprinnelige tregrensen ble senket under den valakiske koloniseringen, og som et resultat av det finnes det mange områder i høyden hvor krøtter beiter om sommeren.
Mesteparten av området er satt under beskyttelse siden 1973 (Veľká Fatra landskapsvernområde), og de mest verdifulle delene er innlemmet i Veľká Fatra nasjonalpark (opprettet 2002). Ruinene av borgene Blatnický hrad og Sklabinský hrad finnes i området. I tillegg finnes landsbyene Vlkolínec (Verdensarven), Liptovské Revúce, Ľubochňa og spabyen Turčianske Teplice her.
Alatish nasjonalpark

Dyreliv

I parken er det registrert 26 store pattedyrarter inkludert afrikansk elefant, stor og liten kudu, leopard og løve. Det er registrert 204 fuglearter og 23 arter gnagere. Videre finnes det 7 arter krypdyr og amfibier inkludert varaner, klippepyton, egyptisk kobra og svart mamba. Elvene Aayima og Gelegu grenser til parken og fører et rikt artsmangfold med fisk.
Neolucanus oberthuri

Utseende

En middelsstor til stor (gjerne 35-40 millimeter), matt, svart hjortebille med oransje striper bak på dekkvingene. Hannens kjever er gjerne litt lengre enn hodet, rette og knivformede med kraftige tenner på innersiden. Pronotum er avrundet, stort og bredt, noe innsnevret ved roten. Dekkvingene er noe hvelvede og rundede. Hunnen ligner hannen bortsett fra at kjevene ikke er forstørrede, kroppen er bredere og blankere.

Utbredelse

Arten er utbredt i Thailand, Vietnam og det sørlige Kina.
Oslo Østre Skytterlag

Oslo Østre Skytterlag, til vanlig kalt «Østre» er et skytterlag fra Årvoll i Oslo. Laget ble stiftet 3. februar 1883 som Oslo Kristiania Østre. Laget har egen skytebane ved Stig på Årvoll, inntil Lillomarka. Skytebanen sto ferdig bygget i 1998 med 50 meter, 100 meter og 200 meters baner, og har senere fått bygget på garderobe og 15 meters bane. Banen har i nyere tid blitt pusset opp med elektroniske skiver på 100 meter og 200 meter istedenfor trekkskiver, og 50 meters banen har blitt fjernet. 
Laget har fostret flere olympiske mestere og verdensmestere. Blant lagets kjente utøvere har vært: Gudbrand Skatteboe, Mauritz Amundsen, Odd Sannes, Rolf Bergersen, Willy Røgeberg, Magne Landrø, Kjell Skøien og Finn Amundsen.
Laget har egen avdeling for skiidrett.

Oslo Østre Skytterlags skiklubb

Kristiania Østre Skytterlags Skilag, senere Oslo Østre Skytterlags Skiklubb ble dannet som egen klubb i 1895.
Aksel Refstad, som representerte Oslo Østre Skytterlags skiklubb, ble i 1901 tildelt Holmenkollmedaljen for sin seier i kombinert i Holmenkollrennene i 1900.
Pierre-Gilles de Gennes

Liv og virke

Han studerte ved École normale supérieure etter å ha fått hjemmeundervisning i 12 år. Etter studiene jobbet han som forskningsingeniør ved Commissariat à l'Energie Atomique. I 1959 besøkte han som postdoktor University of California, Berkeley. Deretter tilbrakte han de neste 27 månedene i den franske marinen. I 1961 fikk han arbeid i Orsay. I 1968 begynte han å studere flytende krystaller. 
Han var direktør ved École Supérieure de Physique et de Chimie Industrielles de la Ville de Paris (ESPCI) fra 1976 til 2002.
Han ble tildelt Wolf-prisen i 1989 og Lorentzmedaljen i 1990. I 1991 fikk han Nobelprisen i fysikk «for discovering that methods developed for studying order phenomena in simple systems can be generalized to more complex forms of matter, in particular to liquid crystals and polymers.»
Peter Petersen (fotograf)

Utmerkelser

Petersen ble ridder av 1. klasse av St. Olavs Orden 10. mars 1893 for «fortjenstlig Virksomhed i Norges geografiske Opmaalings Tjeneste». Han var også innehaver av Vasaordenen.
Fylkesvei 3526

Fylkesvei 3526 går mellom Borås og Vatnebu i Arendal kommune. Veien er 1,8 km lang.
Frem til 2019 hadde veien betegnelsen Fylkesvei 138.
OBOS-ligaen 2019

Opp- og nedrykk

Pr. 20. oktober 2019 er det klart at Aalesund rykker opp til Eliteserien 2020, og Tromsdalen rykker ned til 2. divisjon 2020.
Se også: Kvalifisering til Eliteserien i fotball for menn 2020
Zhang Lexing

Bakgrunn

Zhang var godseier, og medlem av en mektig familie som var involvert i smugling av salt.

Nien-leder

I 1852 bvle han valgt til å lede Nien-opprørerne, og i 1856 fikk han tittelen «Alliansens Herre» da Nien organiserte seg selv under et bannersystem inspirert av de åtte banner kjent fra det regjerende Qingdynastiet. Zhang tok seg også en annen tittel, «Det store Han-prins med det himmelske mandat». Senere gjorde han felles sak med Taipingopprøret og ble da «kommandant for Nord-ekspedisjonen».
I motsetning til Taipingopprøret hadde Nian til å begynne med ikke satt seg noen klare mål, utover det at de var utilfreds med Qing-regjeringen. Deres slagord var «drep de tike og hjelp de fattige»."
Nian-opprørerne var for det meste desperate og fattige bønder som hadde begynt å slå seg sammen i røverbander rett og slett for å overleve. Men ettersom den ene naturkatastrofe avløste den andre ble røverskarene stadig større, og ble til hærer som kunne utfordre regjeringen. Men for de fleste som var med var hovedinteressen å angripe og plyndre steder der forholdene var bedre, foruten å unndra seg skattlegging.} Religiøse motiver var ikke av særlig betydning for Nian-opprørerne. Skjønt de vel kunne ha overtatt noen av sine symboler, som for eksempek røde turbaner oh åttetrigrammflagg fra Den hvite lotus, gjenspeilte ikke dette i noen særlig grad noen åndelig innflytelse fra bevegelser som Hvite Lotus eller Det gudtilbedende selskap. Det kunne nok være at Hvite Lotus-opprørere til tider kjempet sammen med Nian-opprørerne, men de sistnevnte kunne av og til angtipe de førsnevnte, hvis de trodde det var noe som kunne plyndres hos dem.
For det meste van Nian-gruppene i Henan mer å ligne med vanlige røverbander enn Nian-gruppene i Anhui. Det dreide seg i det store og hele om en overlevelsessstrategi, i følge historikeren Elizabeth J. Perry; de var aldri revolusjonære, og ved siden av sine slagord om død over embedsmenn og de rike og håpet om et mer rettferdig samfunn, manglet de klare veldefinerte mål. At enkelte Nian-hærer ble til opprørsbevegelser hadde da mer med enkelte Ninan-lederes personlige ambisjoner om å bli legitime herskere å gjøre.
I 1863 ble han beseiret og tatt til fange sammen med sin sønn og sin adoptivsønn av den mongolske kavallerigeneralen Sengge Rinchen. Før han ble henrettet bekjente han at han ikke lenger kunne huske hvor mange steder han hadde utplyndret; han hevdet også at han ikke visste hvor hans hustru var. Hun var blitt jaget vekk av regjeringsstyrkene, eller av hans bror Zhang Minxing som hadde tatt avsted mot sørvest med flere tusen mann. De andre Nian-lederne var allerede blitt drept.

Opprøret fortsetter

Selv etter Zhangs og andre lederes død fortsatte nian-opprøret i fem år til. Zhangs nevø Zhang Zongyu overtok kommandoen over Nian-hærene.
Ecole Militaire (Paris Metro)

École Militaire er en stasjon på metroen i Paris.
Stasjonen betjener linje 8.
Sudamericano Femenino 1991

Sudamericano Femenino 1991 er en fotballturnering i regi av CONMEBOL som ble arrangert i Maringá, Brasil. Det var den første gjennomføringen av det søramerikanske mesterskapet i fotball for kvinner. Vinneren kvalifiserte seg til VM.
Troms skyttersamlag

Troms skyttersamlag er et samlag som dekker mesteparten av Troms fylke.

Utstrekning

Samlagets nordlige grense er ved Finnmark, Kvænangen er den nordligste kommunen. I sør er Bardu ytterpunkt. Resten av fylket ligger i Ofoten Skyttersamlag. Senjakommunene omfattes også av Troms skyttersamlag.

Historie

Den første kjente opprettelsen av skytterlag i landsdelen skjedde i 1860, da Tromsø skydeforening af 17. mai (Tromsø skytterlag) så dagens lys.
I siste halvdel av 1800-tallet skjedde det flere omveltninger i Norge, noe som også påvirket skyttersaken, og i likhet med hva som skjedde i flere «amt» (fylker) på denne tiden, ble det dannet folkevæpningsamlag. Dette hendte 30. januar 1882 i Tromsø. Samlaget het da Troms og Finnmarkens Folkevæpningsamlag.
En sterk konflikt mellom folkevæpningssamlagene og Centralforeningen for Utbredelse af Legemsøvelser og Vaabenbrug førte til at Stortinget opprettet Det frivillige Skyttervesen(DFS) i 1892, med virkning fra 1893. Tromsø Amts Folkevæpningsamlag, som nå sto alene etter at Finnmarkslagene dannet eget samlag, ble oppløst 4. juli i et møte på Gibostad. Samme dag ble Tromsø Amts skyttersamlag opprettet og tilsluttet DFS.
I 1907 ble samlaget igjen delt, da Senjens skyttersamlag ble opprettet. Dette ble vedtatt på Finnsnes 2. juni. I 1913 ble de innbyrdes grensene mellom samlagene justert, og samlagets utstrekning forble uforandret til 1. januar 2009. Da ble Senja skyttersamlag, etter eget ønske, lagt ned som samlag. Skytterlagene ble overført til Troms og Ofoten skyttersamlag

Aktivitet

Troms skyttersamlag er et av de største samlagene i Nord-Norges skytterkrets, hva antall lag og aktive skyttere angår. Baneanleggene rustes opp jevnt og trutt, og stadig flere baner utstyres nå med elektroniske skiver.

Ungdom

Mange av lagene i Troms satser hardt på ungdoms- og rekrutteringsarbeid, noe som resulterer i at samlaget har ligget i toppen i landsdelen på ungdomssiden i mange år, med blant annet flere seire i samlagsskytingen i Nord-Norsk Mesterskap.
Ungersystemet

Ungersystemet (eller Ungertranskripsjonen) er et romaniseringssystem for mandarin utviklet av  tidligere leder for DFG-prosjektet «Wörterbuch des Klassischen Chinesisch», den tyske sinologen Ulrich Unger.

Systemet

Ungersystemet baserer seg på den moderne Beijingdialektens fonologi, samtidig som det tildels skjeler til den  middelkinesiske fonologi hva gjelder konsonantene. Slik blir dermed de midtkinesiske lydene k-, kʰ-, h- også skjelnet fra ts-, tsʰ-, s- der de i Beijingdialekten blir palatalisert til j, q og x. Dessuten blir stavelser som i middelkinesisk endte i en plosiv markert med -h. Beijingdialektens toner blir gjengitt med opphøyde sifre.  markiert.
Troides miranda

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges rett på larvens næringsplante. Larven lever som plantespiser og er radikalt forskjellige fra de voksne, både i levevis og i kroppsbygning.  
Troides miranda tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Paul Nipkow

Bakgrunn

Paul Nipkow var sønn av bakermester og byforordordneteforstander Friedrich Wilhelm Nipkow. Han gikk først på Progymnasium i Lauenburg i. Pom., og fra 1880 på det kongelige gymnasium i Neustadt in Westpreußen.

Nipkows eksperiment

Allerede som gymnasieelev holdst Nipkow på med eksperimenter vedrørende telefoni som også kunne overføre bevegelige bilder. Blant hans lærere ved Humboldt-Universität zu Berlin var Hermann von Helmholtz og Adolf Slaby. Under studieårene kom han på hvordan man med hjelp av en spiralformet hullskive kunne oppløse et bilde likesom i en «en mosaikk i punkter og linjer». Nyheten var den roterende skiven med hullene, anordnet i en spiral. Allerede før Nipkow hasde Alexander Bain kommet på hvordan man kunn oppløse et bilde i punkter for en telegrafisk overføring.

Nipkows patent

I januar 1884 anmeldte Nipkow patentet på en opto-mekanisk overføringsmetode for bilder hos Kaiserliches Patentamt i Berlin. I sin patentsøknad kalte han apparatet «Elektrisches Teleskop» og hans motivering for patentet lød: «Det beskrevne apparat har til hensikt å synliggjøre et objekt som befinner seg sted A på et valgfritt sted B». Oppfinnelsen bestod av en roterende skive (Nipkows skive) som var utstyrt med 24 hull plasserte langs en spirallinje. Herigjennom kunne man avsøke bildet linje for linje. Bildets lys-mørk-signaler ble omvandlet til elektriske impulser som så kunne sammensettes til et enkelt bilde med lav oppløsning. Nipkow selv har formodentlig aldri bygget sitt apparat, det forelå ikke heller noen interesse for patentet, som bortdalt etter 15 år.
Nipkows prinsipp ble forbedret på 1920-tallet av skotten John Logie Baird. I 1925 klarte Baird å vise bevegelige bilder av en dukke. Året derpå ble de første bilder offentlig senst på varehuset Selfridges i London.
På 1920- og 1930-tallet ble det foretatt kommersielle TV-sendinger etter Nipkows prinsipp i USA, Storbritannia og Tyskland. Den såkalte «Fernsehsender Paul Nipkow» var veldens første TV-sender som sendte regelmessige TV-programmer fra mandag til lørdag fra kl. 20.00. Billedoppløsningen var til å begynne med på 180 linjer,  og på 441 linjer fra 1937. Senderen eksisterte fra 1934 til 1944.
Bedre bilder med høyere oppløsning ble først mulige med hjelp av katodestrålerøret Ikonoskop som Vladimir Zworykin patenterte i 1923. Med hjelp av verdens første elektroniske TV-kamera i prøvedrift ble det 1933 prøvesendt TV-bilder fra Empire State Building med en oppløsning av 240 linjer.
Angeredsgymnasiet

Angeredsgymnasiet er en videregående skole i Angered i Göteborg. Skolen ble etablert i 1985, og er kjent som et passionsgymnasium med mottoet Passioner på schemat (lidenskap på timeplanen). Skolen legger til rette for læring bygget rundt elevenes talenter og lidenskaper innenfor eksempelvis mote, musikk, dans, teater, idrett, film, juss og andre områder. Skolen er en av få videregående skoler i Sverige som legger opp undervisningen systematisk etter problembasert læring, PBL, basert på emner. 
Skolens elever drifter en eget webbasert skoleavis, Angeredswebben, som beskriver livet ved skolen.
Kolonihage

Historikk

Det sies at kolonihagebevegelsen begynte allerede i Romerriket da byen var tett befolket og flere tok turen utenfor bymurene for å dyrke sin egen mat.
I Norge oppsto den første kolonihagen i (Kristiania) Oslo i 1907 da kommunen la ut parsellstykker på byens gamle søppelfylling på Rodeløkka. Interessenter søkte kommunen om å få leie parsell, og tildelingen skjedde etter en sosial profil. Hagene var først og fremst ment for barnefamilier i boligblokker og byleiligheter som rekreasjon, sted for å dyrke egen mat og et fristed.
Til å begynne med var det bare tillatt å bruke hele parsellen til matauk. Snart ble det tillatt å sette opp skur til redskaper, og senere ble det lov å sette en liten hytte på parsellene i flere av hagene.

Kolonihagene i dag

14 kolonihager og to parsellhager i Norge er tilsluttet Norsk kolonihageforbund (NKHF). Disse har fortsatt en sosial profil på flere måter. For det første fastsettes prisene av organisasjonen selv, og i 2006 var topptakst for hytte på maksimum 250 000 kroner.  Den som selger sin hytte må gjøre dette til hagens lokale styre.  Styret forholder seg deretter til ventelistene der interessenter kan ha stått i flere år. Modellen sikrer kontroll på prisene og unngår markedspriser.
Alle kolonihagene må forholde seg til reguleringer av tomtestørrelser, størrelser på hyttene, og regler for vedlikehold av både egen parsell og fellesområder. Å ha en kolonihagehytte stiller krav til medvirkning og dugnadsinnsats. For kolonihager som er medlem av Norsk kolonihageforbund er botiden i den enkelte hytte fra 1. april til 30. oktober, mens hagene er stengt i vinterhalvåret. 
I Oslo er det ca. 1 600 kolonihager/parseller, mens det i Danmark er 61 000. London, Stockholm og andre storbyer i Europa kan vise til en adskillig større antall parseller enn Oslo. I Oslo er det Oslo krets av Norsk kolonihageforbund som håndterer ventelister og overdragelser av parseller.
Gísli Snær Erlingsson

Biografi

Erlingsson ble født i Reykjavík i 1964. Etter endt skolegang, jobbet han en stund i svensk TV, hvor han fokuserte på dramaproduksjoner. I 1986 jobbet han med Friðrik Þór Friðriksson på hans film Skytturnar og året etter jobbet han som assisterende regissør på Hrafn Gunnlaugssons film Í skugga hrafnsins. I perioden 1990-1993 skrev og regisserte han seks kortfilmer, både i Frankrike og Island. I 1991 dro han til Paris og tok tre års utdannelse ved La Fémis Institut de Formation et D’Enseignement pour les Métier de L’Image et du Son. Blant hans lærere der fant man navn som Coline Serreau, Marcel Bluwal, Roman Polański, Agnes Varda, Claude Chabrol og Peter Brook. I 1994 ble hans første spillefilm, Stuttur Frakki, sluppet i Reykjavík.
Norwegian Open i rullestolcurling 2007

Norwegian Open 2007 i rullestolcurling var en internasjonal turnering som ble arrangert 16. – 18. november 2007 i Snarøyhallen.
Til sammen 8 lag deltok. Konkurranseformen er mixed lag, det vil si at begge kjønn må være representert på banen til enhver tid.
Konkurransen fungerte samtidig som NM i rullestolcurling, der de to norske lagene kjempet om NM-gull. Halden Curlingklubb stilte som Norge I, og Trondheim Curlingklubb stilte som Norge II. Trine Fissum ble for anledningen utlånt til Halden, siden de ikke hadde noen kvinne på laget sitt. Halden Curlingklubb ble best av de norske lagene, og ble dermed de første norgesmesterne i rullestolcurling.
Kjønnskromosom

Kjønnskromosomer er de kromosomer som bestemmer individets kjønn.

Kjønnskromosomer hos forskjellige organismer

Kjønnskromosomene er et kromosompar der tilstedeværelsen av det ene kromosomet bestemmer kjønnet til organismen. Hos mennesket og de fleste pattedyr har individer av hankjønn to ulike kjønnskromosomer, som derfor kalles X og Y, mens individer av hunkjønn har to like, som kalles X og X. I dette XX/XY systemet er Y-kromosomet kjønnsbestemmende. Hos fugler og hos noen andre organismer er det motsatt, og dette systemet kalles ZZ/ZW. Der har individer av hankjønn to like, Z og Z, mens individer av hunnkjønn har to ulike, W og Z, og W-kromosomet er det kjønnsbestemmende.
Kloakkdyrene, som nebbdyret, har et mer komplisert system når det gjelder kjønnskromosomer. Hos disse er det flere kromosompar som er med i kjønnsbestemmelsen. Hos nebbdyret er det 5 slike kromosompar, som gir 5 Y-kromosom og 5 X-kromosom, og disse 5 ulike kromosomene vil arves som en enhet fra far.
Lemen har et WXY system. W-kromosomet er et endret X-kromosom, som gjør at individet blir til en hunn, selv når Y-kromosomet er tilstede.
Hos noen organismer fins ikke kjønnskromosomer, der bestemmes kjønnet på annen måte. Dette kan for eksempel være ved hjelp av temperatur, eller andre miljøfaktorer.

Kjønnsbundet arv

Ved kjønnsbundet arv sitter gen for en egenskap eller sykdom på et av kjønnskromosomene.
Dersom genet sitter på X-kromosomet kan en sønn arve det fra sin mor, men ikke fra sin far, siden han bare får Y-kromosomet fra faren.
Et recessivt gen er et gen som gir sykdom eller egenskap kun om det ikke er en dominant utgave av genet på det andre kromosomet i samme par. Og siden en gutt bare har ett X-kromosom, fra mor, kan en recessiv egenskap uttrykkes om det finnes på dette ene X-kromosomet. En datter må få den recessive varianten på X-kromosomene fra begge foreldre, og det er en lavere sannsynlighet for at dette skjer.
Et eksempel på slik arv er rød-grønn fargeblindhet. De to genene som gjør at vi oppfatter lys ved visse bølgelengder som røde og visse andre bølgelengder som grønne ligger på X-kromosomet. Om det ene ikke virker vil det være vanskelig å skille mellom disse to fargene. Døtre kan altså bare få denne tilstanden om både mor er bærer og far er fargeblind.
Andre eksempel er Duchennes muskeldystrofi og hemofili.
ALGOL 58

Eksempler på programmering i Algol 58

Dette programmet regner ut gjennomsnittet av alle elementene i en array, det er skrevet i referanse-Algol. I en konkret implementasjon ville det ha et avvikende utseende. Se det samme eksempelet under Algol 60 til sammenlikning.
 comment    the main program (this is a comment);
  
 begin
 Main:      array (Data[1:1000])
            Read Int(N);
   
     for    i:=1 (1) N
 begin      Read Real(val);
     if     (val<0) Data[i]:= -val
     if     (val≥0) Data[i]:= val
 end
       
     for    i:=1 (1) N
            sum:=sum + Data[i]
 
            avg:=sum/N;
            Print Real(avg)
 
 integer    (N, i)
 end        Main
Absolute Music 39

Absolute Music 39 er det 39. samlealbumet i den norske Absolute Music-serien og ble utgitt 3. juni 2002.